હે ગાર્ગી ! સ્વતંત્ર હોવા છતાં સૂર્ય, ચંદ્ર આ અવિનાશી પરમાત્માની આજ્ઞાથી પોતપોતાના સ્થાને ધારણ કરાયેલા છે. હે ગાર્ગી ! આ પરમાત્માની આજ્ઞાર્થી જ સ્વર્ગ અને પૃથ્વી પોતપોતાને સ્થાને ધારણ કરાયેલા છે. આ પરમાત્માની આજ્ઞાથી જ ક્ષણો, મુહૂર્તો, દિવસ અને રાત, પખવાડિયાં, મહિના, ઋતુઓ અને સંવત્સરી પોતપોતાના નિયત ક્રમ પ્રમાણે ચાલે છે. હે ગાર્ગી ! આ ઈશ્ર્વરની આજ્ઞાથી જ હિમાલયાદિ પર્વતોમાંથી કેટલીક નદીઓ પૂર્વ દિશા તરફ વહે છે અને બીજી કેટલીક પશ્ર્ચિમ અને જે તે દિશામાં વહેતી હોય છે.